Иако је испрва био неопредељен према потенцијалној ирачкој анексији Кувајта, амерички председник Џорџ Х. В. Буш је на крају осудио Хусеинове акције, и започео истеривање ирачких снага. Под мандатом Савета безбедности УН, Сједињене Државе су повеле коалицију 34 земље у Рат у Персијском заливу, како би поново успоставиле власт кувајтског емира. Након неколико недеља ваздушног бомбардовања, коалиција Уједињених нација, предвођена америчким снагама, је започела копнени напад 23. фебруара 1991. Овим нападом су ирачке снаге у потпуности избачене из Кувајта за само четири дана. Након рата, УН су, по резолуцији Савета безбедности 687, извршиле демаркацију ирачко-кувајтске границе, на основи договора између две државе из 1932, и 1963. новенбра 1994, Ирак је званично признао ову границу са Кувајтом.